Lietuvos prezidento rinkimai

Lietuvos Respublikos Prezidento rinkimai – tiesioginiai, demokratiški, visuotine, lygia ir tiesiogine rinkimų teise pagrįsti bei slaptu balsavimu vykstantys rinkimai, kurių metu išrenkamas Lietuvos Respublikos Prezidentas. Rinkimai vyksta kas penkerius metus (išskyrus ypatingus atvejus).

 Rinkėjų teisės 
 Teisę rinkti Respublikos Prezidentą turi Lietuvos Respublikos piliečiai, kurie rinkimų dieną yra ne jaunesni kaip 18 metų. Rinkimuose nedalyvauja Lietuvos Respublikos piliečiai, teismo pripažinti neveiksniais.
 Bet kokie tiesioginiai arba netiesioginiai Lietuvos Respublikos piliečių rinkimų teisės apribojimai dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų draudžiami.
 Kiekvienas Lietuvos Respublikos pilietis, turintis teisę rinkti Respublikos Prezidentą, rinkimuose turi vieną balsą.
 Respublikos Prezidentą rinkėjai renka be tarpininkų.
 Rinkėjai balsuoja asmeniškai ir slaptai. Kontroliuoti rinkėjų valią rinkimuose draudžiama.LIETUVOS RESPUBLIKOS PREZIDENTO RINKIMŲ ĮSTATYMAS

 Rinkimų istorija 
Lietuvos Respublikos istorijoje vyko šie LR Prezidento rinkimai:

 1919 m. Lietuvos Respublikos Prezidento rinkimai;
 1922 m. Lietuvos Respublikos Prezidento rinkimai;
 1926 m. birželio mėn. Lietuvos Respublikos Prezidento rinkimai;
 1926 m. gruodžio mėn. Lietuvos Respublikos Prezidento rinkimai;
 1931 m. Lietuvos Respublikos Prezidento rinkimai;
 1938 m. Lietuvos Respublikos Prezidento rinkimai;
 1993 m. Lietuvos Respublikos Prezidento rinkimai;
 1997–1998 m. Lietuvos Respublikos Prezidento rinkimai;
 2002 m. Lietuvos Respublikos Prezidento rinkimai;
 2004 m. Lietuvos Respublikos Prezidento rinkimai;
 2009 m. Lietuvos Respublikos Prezidento rinkimai;
 2014 m. Lietuvos Respublikos Prezidento rinkimai;
 2019 m. Lietuvos Respublikos Prezidento rinkimai;
 2024 m. Lietuvos Respublikos prezidento rinkimai.

 Rinkėjų aktyvumas 

Žemiau pateiktame grafike pateiktas rinkėjų aktyvumas po nepriklausomybės atgavimo. Esant dviems rinkimų turams, pateikiamas rinkėjų aktyvumo abiejuose turuose vidurkis.Lietuvos Respublikos vyriausioji rinkimų komisija, Rinkimai ir referendumai

 Taip pat skaitykite 
 Rinkimai Lietuvos Respublikoje.

 Šaltiniai